**NOTĂ DE ÎNTEMEIERE**

**la proiectul Hotărârii de Guvern cu privire la abrogarea unor anexe la Regulamentul cu privire la reținerea impozitului pe venit din salariu şi din alte plăți efectuate de către angajator în folosul angajatului, precum şi din plățile achitate în folosul persoanelor fizice care nu practică activitate de întreprinzător pentru serviciile prestate şi/sau efectuarea de lucrări, aprobat prin****Hotărârea Guvernului Republicii Moldova nr. 697 din 22 august 2014**

Proiectul Hotărârii Guvernului nominalizat a fost elaborat în vederea executării prevederilor art. VIII alin. (2) din Legea nr.123 din 7 iulie 2017 2017 „Cu privire la modificarea și completarea unor acte legislative” și art. 92 alin. (5) din Codul fiscal nr.1163-XIII din 24 aprilie 1997 (republicat în Monitorul Oficial al Republicii Moldova, ediție specială din 8 februarie 2007).

Potrivit modificărilor operate la Codul fiscal, prin Legea nr. 123 din 7 iulie, începând cu 1 ianuarie 2018, contribuabilii vor prezenta o nouă dare de seamă prin care se va declara impozitul pe venit, primele de asigurare obligatorie de asistență medicală reținute şi contribuțiile de asigurări sociale de stat obligatorii calculate.

Astfel, prin Ordinul Ministerul Finanțelor nr. 126 din 4 octombrie 2017 a fost aprobat formularul tipizat Forma IPC18 „Darea de seamă privind reținerea impozitului pe venit, a primelor de asigurare obligatorie de asistență medicală şi a contribuțiilor de asigurări sociale de stat obligatorii calculate” care include în sine și indicatorii din Darea de seamă privind suma venitului achitat și impozitul pe venit reținut din acesta (Forma IRV14), actualmente fiind anexa nr. 1 la Regulamentul nominalizat.

De asemenea, ca urmare a modificării art.92 alin.(5) din Codul fiscal în sarcina Ministerului Finanțelor se pune stabilirea listei și formei documentelor privind plățile și/sau impozitele reținute, precum și modul de completare a acestora. Astfel, prin Ordinul Ministerului Finanțelor vor fi aprobate formularele tipizate a dărilor de seamă fiscale care actualmente se regăsesc și în anexele la Regulamentul nominalizat.

În acest sens, anexele menționate se propun spre abrogare.

Totodată, formularele tip care se propun spre abrogare vor rămâne valabile pentru declararea obligației fiscale pentru perioada fiscală 2017.

**MINISTRU Octavian ARMAȘU**